Hei, denne artikkelen er over ett år gammel og kan inneholde utdatert informasjon

Petter Stordalens dagdrømmer om en Norsk-Svensk union, ett felles rike fra Stavanger til Stockholm og fra Svalbard til Skåne, fikk stor internasjonal oppmerksomhet i mai.



- Tenk hvilket fantastisk land vi ville blitt sammen, sa Stordalen, om muligheten for et storskandinavisk rike bestående av Norge, Sverige og Danmark.



Nå har Dagbladet, etter inspirasjon fra Business Insider, tatt hotellmagnaten på ordet og sett for seg hvordan et norsk-svensk rike, «Det skandinaviske superlandet Svorge», ville sett ut.



Landene som altså var i union fra 1814 til 1905 - før Norge kjempet seg til full uavhengighet - sammen igjen i skjønn forening?

Ingen nordmenn på rikinglista Dette er kanskje den mest sjokkerende statistikken, men dersom vi bruker Forbes? milliardærliste for 2015 som utgangspunkt, ville ikke én nordmann vært på topp ti-lista!

Selv ikke utvandreren John Fredriksen, med en formue på 8,5 milliarder dollar kan hamle opp med Hennes & Mauritz-eier Stefan Perssons formue på 20,8 milliarder eller pakkemilliardær Hans Rausing med en formue på 12,5 milliard.

Første nordmann på lista ville faktisk vært Rema-gründer Odd Reitan på ellevte plass med en formue på 4,2 milliarder. Vi ville imidlertid fortsatt hatt Alexandra Andresen som verdens yngste dollarmilliardær.

Fem ganger så mange ulver Vinteren 2015-2016 ble det registrert 65-68 ulver som bare holdt til innenfor Norges grenser. I tillegg ble det registrert minst 25 ulver som lever i grenserevir på begge sider av riksgrensa mot Sverige.

I Sverige ble det registrert omkring 340 ulver! Det ville betydd en femdobling av ulver her til lands, og lukter polarisert debatt.



Dollar og gullmedaljer Business Insider slår fast at Svorge ville blitt en stormakt, både hva gjelder sport og økonomi.

Ingen ny idé Petter Stordalen er lang fra den første som går høyt ut med sine panskandinaviske svermerier.



- Det er en idé som egentlig har sitt utspring fra slutten av 1700-tallet, og som gradvis vokser fram fra første halvdel av 1800-tallet, parallelt med nasjonalromantikken, sier historiker Tor Ivar Hansen ved NTNU. Han har skrevet en avhandling om det skandinaviske nasjonsbyggingsprosjektet Skandinavisk Selskab.



- I Norge var skandinavismen et intellektuelt eliteprosjekt, men i Sverige og Danmark hadde ideen en mye sterkere folkelig forankring, sier Hansen.



Union De som drømte om et felles stor-skandinavia ville at sammensmeltingen skulle gå dypere og bredere enn unionen. De la vekt på vår felles nordiske etnisitet, vårt språkfellesskap og våre felles historiske og kulturelle røtter.



- Fra 1840-tallet ble det en politisk bevegelse, med et praktisk-politisk siktemål, hvor argumentet var at de nordiske ville stå sterkere hvis vi sto sammen, at vi ville hevde oss internasjonalt økonomisk og forsvarspolitisk, sier Hansen.



Det var på midten av 1800-tallet at panskandinavismen hadde mest vind i seilene.



Massemøter - Det var store massemøter med taler om folkenes fellesskap. I de innerste kretser av den skandinaviske bevegelsen mente man at et storskandinavia var en historisk nødvendighet, og at det bare var et spørsmål om tid, sier Hansen.



- De jobbet med planer for fellesskandinavisk parlament på 1860-tallet. Man så på språkene som forskjellige dialekter av samme språk, og så for seg at språkene måtte nærme hverandre, at man måtte styre språkutviklingen mot ett språk.



Men, som vi vet, ble det med drømmene.



- Når skandinavismen ble til et politisk prosjekt ble det en kamp mellom to retninger, og den andre retningen, dyrkingen av det særnorske, vant frem. Etter 1870-tallet døde det som politisk prosjekt, sier Hansen.



Han ser ingen tegn til en storskandinavisk superstat i horisonten.



- Som politisk maktbevegelse er det definitivt over. Skandinavisk samarbeid er først og fremst et festtalefenomen fra politisk hold, sier Hansen.

Ved å legge sammen Sveriges 627 OL-medaljer med Norges 478, ville Svorge bare hatt USA og Sovjetunionen foran seg på lista over medaljegrossister.

En stor del av den olympiske medaljefangsten kommer, for Norge så vel som for Sverige, i vinter-OL. Og et samlet Svorge ville historisk ha høstet like mange medaljer som USA og Sovjet til sammen i vinterdisiplinene.

Vårt samlede bruttonasjonalprodukt ville også sendt oss opp en divisjon blant verdensøkonomiene. Norges bruttonasjonalprodukt på 522 milliarder dollar og Sveriges på 580 milliarder dollar (2014-tall) ville gjort oss til verdens 17. største økonomi, og den sjuende største økonomien i Europa.

KONGE OG DRONNING: Vår nye svorske kongefamilie, hvis Business Insider fikk bestemme Foto: Drago Prvulovic / TT Vis mer

Det artikkelen ikke sier noe om er at bruttonasjonalproduktet per hode hadde gått kraftig ned for nordmenns vedkommende. Norges BNP var 68400 dollar per hode i 2015, Sveriges 47900.

Artikkelen nevner også Norges oljefond, i skrivende stund på 7111 milliarder kroner, og at deler av dette måtte brukes til å betale ned svensk statsgjeld.

Kong Petter Den felles Svorske naturen ville være en reise verdt, slår Business Insider fast: Med en kystlinje på 79 583 kilometer, ville bare Canada, Indonesia og Russland ha mer kyst å skryte av.

Business Insider ville lagt hovedstaden til Göteborg, og konstaterer at kongen av svorsk, Fredrik Skavlan, fortsatt vil kunne ture fram i kjent stil. Dagbladet har forsøkt å nå Skavlan tirsdag kveld, blant annet med spørsmål om alle i Svorge burde snakke svorsk, foreløpig uten hell.

NASJONALROMANTIKK: Panskandinavismen konkurrerte med nasjonalromantikken, og tapte. Nasjonalromantikerne fokuserte på det særnorske, som fjordene, her ved Tidemand og Gudes «Brudeferden i Hardanger». Foto: Anita Arntzen / SCANPIX Vis mer

Etter å ha konstatert at distribusjonen av velgere langs partiskalaen er relativt lik i våre to land, kommer Business Insider til det store spørsmålet:

Hvem skulle være konge og dronning i dette storskandinaviske riket?

Harald og Sonja? Carl Gustaf og Silvia? Ari Behn og Märtha Louise?

Nei, Business Insider foreslår Petter og Gunhild Stordalen, «Skandinavias Bill og Melinda Gates» som konge og dronning av Svorge.



Rekordkampene Norge vil selvsagt fortsatt ha Svorges høyeste fjell i Galdhøpiggen. Sverige høyeste, Kebnekaise, ville havnet langt nede på lista. Med Svorge kunne vi også endelig avklart disputten Nordre Saulo, hvor toppen ligger i både Norge og Sverige.

VERDENS BESTE LANGRENNSJENTER: Bare superstjerna Charlotte Kalla kommer inn på svenskekvota på det svorske kvinnestafettlaget i langrenn - og da som reserve. Vis mer

Det kanskje verste er imidlertid at vi kanskje må dele lengste elv. Glomma med sine 619 er i dag Skandinavias lengste elv (innenfor landegrensene). I Svorge ville muligens Trysil-Klaravassdraget og Göta älv bli lengste med til sammen 720 kilometer.

På innsjøfronten er det imidlertid et trist skue for Norge. Vänern i Sverige er 15 ganger større enn Mjøsa!

Hvem ville fått flest? Kanskje du tenker med glede på alle svenskene som ville vært tilbake i gamlelandet om vi slo oss sammen, men det er faktisk som nordmenn som hadde nytt best av dette. I Sverige bor det 42 074 personer som er født i Norge. I Norge har vi 37 000 svensker.

Dermed ville vi fått flest tilbake.

FEMDOBLING: Med Svorge ville det vært omkring fem ganger så mange ulv her til lands som nå. Foto Jonas Ekströmer / TT / kod 10030 Vis mer